open-index/open-wikipedia-markdown huggingface dataset:
Ρενέ Μουρ

Ο **Ρενέ Μουρ** (αγγ. **René Moore**) είναι τραγουδιστής, στιχουργός και παραγωγός. Κυρίως γνωστός για τα μουσικά hits μαζί με την τραγουδίστρια της soul Άντζελα Βίντμπους, ως μέρος του ντουέτο René & Angela, συμπεριλαμβανομένου του *I'll Be Good*, *Save Your Love (For #1)*, *[[Your Smile]]* και *You Don't Have to Cry*.

## Βιογραφία

Ο Μουρ και η Βίντμπους έγραψαν hits για άλλους, συμπεριλαμβανομένου της Στέφανι Μιλς και του Κιούρτις Μπλόου. Αυτός και η Άντζελα σταμάτησαν να δουλεύουν μαζί το 1986. Ο Μουρ έγραψε και ήταν παραγωγός των hits μερικών καλλιτεχνών, όπως του Μάικλ Τζάκσον, και έγραψε και ήταν παραγωγός 4 κομματιών του πρώτου άλμπουμ της Τζάνετ Τζάκσον. Ο Μουρ ήταν υποψήφιος για 2 βραβεία Γκράμι για Song of the Year και Album of the Year.

## Άλμπουμ
   
* Destination Love (1990)
* Street Songz (2004)

Κατηγορία:Αμερικανοί τραγουδιστές
Κατηγορία:Αμερικανοί στιχουργοί
René & Angela

Οι **René & Angela** ήταν R&B ντουέτο κατά τη διάρκεια της δεκαετίας του 1980, με μέλη τον Ρενέ Μούρ και την Άντζελα Βίντμπους. Το ντουέτο διαλύθηκε το 1986. 

## Δισκογραφία

### Στούντιο άλμπουμς

### Compilation άλμπουμς

### Singles

## Παραπομπές



## Εξωτερικοί σύνδεσμοι
*

Κατηγορία:Αμερικανικά μουσικά ντουέτα
Κατηγορία:Αμερικανικά μουσικά συγκροτήματα
Φωτοκινηματογραφικό συνεργείο του ΕΛΑΣ

Το **φωτοκινηματογραφικό συνεργείο του ΕΛΑΣ** ήταν τμήμα του ΕΛΑΣ, απαρτιζόμενο από αντάρτες-φωτοκινηματογραφιστές, που δρούσαν ανάμεσα στις γραμμές του ΕΛΑΣ, σε διάφορα σημεία της χώρας, από το 1943 μέχρι λίγο μετά τη Συμφωνία της Βάρκιζας. 

Τα μέλη του συνεργείου:

* Δημήτρης Μεγαλίδης, προϊστάμενος
* Ιωάννης Νισυρίου, οπερατέρ
* Θανάσης Παπαδούκας, οπερατέρ
* Κώστας Μακρής

Πριν από τον Θανάση Παπαδούκα, την δουλειά αυτή έκανε ο οπερατέρ Ιωάννης Νισυρίου, με μία μηχανή που είχαν βρει «σε κάτι κιβώτια γερμανικά μαζί με φιλμ, τραβηγμένα και ατράβηχτα», όπως διηγείται ο Θανάσης Παπαδούκας.

Το συνεργείο, υπό την εποπτεία του ζωγράφου Δημήτρη Μεγαλίδη, και με τη συμμετοχή του Κώστα Μακρή, γύρισε κάποια αρκετά μέτρα φιλμ, εκ των οποίων έχουν διασωθεί μόνον κάτι λιγότερο από 11 λεπτά. Ολες αυτές οι σκηνές δόθηκαν στην Ταινιοθήκη της Ελλάδας από την Ολυμπία και τον Κώστα Παπαδούκα, αδερφό του Θανάση Παπαδούκα, του οπερατέρ του κινηματογραφικού συνεργείου του ΕΛΑΣ από το φθινόπωρο του 1944 μέχρι λίγο μετά τη Συμφωνία της Βάρκιζας.

## Περιγραφή του ιστορικού υλικού
Το υλικό που έχει διασωθεί μέχρι σήμερα, και το οποίο έχει τεκμηριωθεί από την Ταινιοθήκη της Ελλάδας, περιλαμβάνει τις εξής σκηνές:
 
* Συνεδρίαση της ΠΕΕΑ στην Ευρυτανία. Διακρίνεται ο Σπύρος Μελετζής, φωτογράφος του αγώνα. (Άνοιξη του 1944)
* Ο Άρης Βελουχιώτης και οι Μαυροσκούφηδες, έφιπποι. (Τέλη του 1944 ή αρχές του 1945)
* Η Ταξιαρχία Ιππικού στη Λάρισα, με τα άλογα που ο ΕΛΑΣ είχε πάρει λάφυρα από τους Ιταλούς. (Τέλη του 1944 ή αρχές του 1945)
* Ο Στέφανος Σαράφης και ο Άρης Βελουχιώτης με τους Μαυροσκούφηδες του, όλοι έφιπποι, πιθανόν στα Ιωάννινα. (Φθινόπωρο του 1944)
* Ο Στέφανος Σαράφης και ο Άρης Βελουχιώτης με τα στελέχη του Γενικού Στρατηγείου του ΕΛΑΣ ποζάρουν στην έδρα του ΓΣ.
* Πορεία ανταρτών μέσα στο χιόνι, μετά από μάχη με του Γερμανούς. Κουβαλάνε τραυματισμένους συντρόφους τους. Όταν ο ένας πεθαίνει, τον θάβουν στο χιόνι. (Χειμώνας 1943-1944)
* Αντάρτες έπειτα από πορεία φτάνουν σε ορεινό χωριό, όπου οι γυναίκες του χωριού τους κερνούν και τους φιλεύουν.
* Σκηνοθετημένη μάχη-ναυμαχία του ΕΛΑΝ (Ελλη­νικό Λαϊκό Απελευθερωτικό Ναυτικό). Οι Γερμανοί “ηθοποιοί” είναι πραγματικοί αιχμάλωτοι, που μάλιστα, μη γνωρίζοντας για τη σκηνοθεσία, νόμιζαν ότι οι ΕΛΑΝίτες επρόκειτο να τους εξοντώσουν.
* Θεατρική παράσταση από ερασιτέχνες ηθοποιούς των πολιτιστικών ομάδων των ΕΑΜ/ΕΛΑΣ/ΕΠΟΝ στην πλατεία του χωριού. Παρακολουθούν αξιωματικοί και οπλίτες του ΕΛΑΣ, και όλος ο πληθυσμός του χωριού, που μάλλον βλέπει για πρώτη φορά θέατρο.
* Σκηνές απελευθέρωσης της Πάτρας.
* Παράδοση των όπλων του ΕΛΑΣ, μετά τη συμφωνία της Βάρκιζας. Διακρίνονται και Βρετανοί ένστολοι που επιτηρούν την παράδοση των όπλων.
* Σκηνές με τους αντάρτες του ΕΛΑΣ να κλαίνε την στιγμή που παραδίδουν τα άρματά τους.

## Πηγές
*Ντοκιμαντέρ της Ρένας Χριστάκη, με τίτλο “Οι ζωγράφοι στα βουνά της ελεύθερης Ελλάδας, 1941-1945“

## Εξωτερικοί σύνδεσμοι
* Αποσπάσματα από φιλμ που γυρίστηκαν από το τμήμα, και συγκεκριμένα το σύνολο των διασωθέντων σκηνών

Ελας
Κατηγορία:Ελληνικός Λαϊκός Απελευθερωτικός Στρατός
Πομπή για θυσία (Εθνικό Αρχαιολογικό Μουσείο, αρ. 16464)

Το **Έκθεμα του Εθνικού Αρχαιολογικού Μουσείου με αριθμό 16464** είναι αρχαίος ζωγραφικός πίνακας που βρέθηκε στο σπήλαιο Πιτσά Κορινθίας.

## Περιγραφή
Είναι ξύλινος πίνακας που παριστάνει ιερή πομπή για θυσία. Οδηγεί μια γυναίκα που κρατάει την οινοχόη, ακολουθούμενη από ένα αγοράκι με τον αμνό. Η πομπή μόλις φτάνει στον βωμό. Ακολουθούν δύο μουσικοί οργανοπαίκτες, ένας αρπιστής και ένας αυλητής. Το τέλος της πομπής αποτελούν δύο γυναίκες κρατώντας δάφνες και ταινίες. Η ταινία ήταν το σύμβολο των ποιητών. Η ζωγραφιά φέρει επεξηγηματικές επιγραφές. 

## Ερμηνεία και ιστορική τοποθέτηση
Από τις επιγραφές μαθαίνουμε ότι η ζωγραφιά αυτή ήταν αφιέρωμα στις Χάριτες. Το έργο είναι ο καλύτερα διατηρημένος πίνακας του σπηλαίου Πιτσά. Χρονολογείται στο δεύτερο ήμισυ του 6ου αιώνα π.Χ..

## Πηγές
* Νικόλαος Καλτσάς: *Εθνικό Αρχαιολογικό Μουσείο: Τα γλυπτά.*, Αθήνα, Καπόν 2001, ISBN 960-7037-09-X
* 

## Εξωτερικοί σύνδεσμοι

* Παρουσίαση του πίνακα στο Αρχαιολογικό Μουσείο
* Πιτσά, Δήμος Ξυλοκάστρου
*Σπήλαιο Πιτσων 
*Υπουργείο Πολιτισμού και Τουρισμού 
*Αρχαϊκή περίοδος, ζωγραφική

Κατηγορία:Αρχαϊκή τέχνη
Κατηγορία:Εθνικό Αρχαιολογικό Μουσείο Αθηνών
Κατηγορία:Έργα ελληνικής ζωγραφικής
Κατηγορία:Αρχαιολογικά ευρήματα στην Κορινθία
Κατηγορία:Ιστορία της ζωγραφικής
Νυχτερίδα

Οι **νυχτερίδες** είναι θηλαστικά που σχηματίζουν την τάξη των **χειρόπτερων** (*Chiroptera*). Είναι τα μόνα θηλαστικά που μπορούν να πετούν. Επίσης, είναι η δεύτερη μεγαλύτερη τάξη θηλαστικών (περιλαμβάνει περισσότερα από 1.000 είδη).

## Μορφολογία
Η νυχτερίδα δεν διαθέτει φτερά αλλά πετάει με τη βοήθεια των μπροστινών της άκρων (από εκεί και η ονομασία *χειρόπτερα*), των οποίων τα δάκτυλα είναι μεταξύ τους ενωμένα με μεμβράνη. Σε αντίθεση με τα πουλιά, η νυχτερίδα δεν κουνά ολόκληρο το άκρο που χρησιμοποιεί για την πτήση, αλλά μόνο τα ενωμένα με μεμβράνη δάκτυλά της.

Το κεφάλι και το σώμα της νυχτερίδας μοιάζουν φαινομενικά με του ποντικιού, όμως οι νυχτερίδες δεν έχουν καμία συγγένεια με τα τρωκτικά. Τα περισσότερα είδη νυχτερίδας έχουν ως τόπο διαμονής σπήλαια από τα οποία βγαίνουν τη νύχτα, καθώς είναι νυχτόβιες, για να τραφούν. Προκειμένου να προσανατολιστούν οι νυχτερίδες χρησιμοποιούν τον ηχοεντοπισμό. Εκπέμπουν, δηλαδή, ήχους σε υψηλή συχνότητα και στη συνέχεια χρησιμοποιούν την ηχώ που παράγεται από την αντανάκλαση των ηχητικών κυμάτων πάνω σε επιφάνειες και άλλα ζώα προκειμένου να αποφύγουν εμπόδια και να εντοπίσουν τη λεία τους.

Στους φυσικούς εχθρούς των νυχτερίδων περιλαμβάνονται ορισμένα αρπακτικά πτηνά όπως η κουκουβάγια και το γεράκι, θηλαστικά όπως η γάτα και το κουνάβι και ορισμένα είδη φιδιών.

## Ταξινόμηση.
Στην ταξινόμησή τους, παραδοσιακά, η τάξη των χειρόπτερων χωρίζεται σε δύο υποτάξεις, τα μεγαχειρόπτερα (*Megachiroptera*) και τα μικροχειρόπτερα (*Microchiroptera*). Μια άλλη υποδιαίρεση των νυχτερίδων μπορεί να είναι ανάλογα με τη διατροφή τους, καθώς υπάρχουν σαρκοφάγες (τα είδη αυτά συναντώνται μόνο στην Ευρώπη) αλλά και νυχτερίδες που τρέφονται με τους καρπούς των οπωροφόρων δέντρων.

## Βιολογία
Η νυχτερίδα ζει περίπου 5 χρόνια και κατ' εξαίρεση 30 χρόνια. Λόγω του γεγονότος ότι χάνει πολλή θερμότητα από το σώμα της (καθώς πάρα πολλά αιμοφόρα αγγεία είναι εξαπλωμένα στην πτητική της μεμβράνη) τρέφεται εντατικά για να αναπληρώσει αυτή την απώλεια. Τον χειμώνα που δεν είναι εύκολο να βρει τροφή, πέφτει σε χειμερία νάρκη. Υπάρχουν μερικά είδη νυχτερίδων που τον χειμώνα μεταναστεύουν στα θερμά μέρη και επιστρέφουν πάλι την άνοιξη. Η περίοδος που ζευγαρώνει είναι το φθινόπωρο, λίγο πριν πέσει στη χειμερινή νάρκη. Η γονιμοποίηση όμως δεν γίνεται τότε, άλλα την άνοιξη που ξυπνά. Το σπερματοζωάριο του αρσενικού διατηρείται όλο τον χειμώνα στο τοίχωμα της μήτρας και την άνοιξη γονιμοποιεί το ωάριο του θηλυκού. Η εγκυμοσύνη διαρκεί 2 μήνες και το θηλυκό γεννά 1 μικρό τη φορά,που κουβαλά στην πλάτη του, μέχρι εκείνο να μπορέσει να πετάξει. Οι νυχτερίδες πετούν με 20 χλμ. την ώρα.

Κατηγορία:Χειρόπτερα
Δαμιανό Πέλλας

Το **Δαμιανό** (πρώην *Δάμιανη*) είναι χωριό του δήμου Πέλλας στον ομώνυμο νομό της περιφέρειας Κεντρικής Μακεδονίας. Σύμφωνα με την απογραφή του 2021, ο πληθυσμός του χωριού ανέρχεται στους 301 κατοίκους.

## Γενικά και ιστορικά στοιχεία
Το Δαμιανό είναι κτισμένο σε υψόμετρο 150 μέτρων, σε απόσταση 4 χλμ. από τα Γιαννιτσά. Μέχρι το 1928 έφερε την ονομασία Δάμιανη. Το χωριό λέγεται ότι έχει πάρει το όνομά του από έναν Αξιωματικό του Ελληνικού Στρατού, ο οποίος στο παρελθόν έδωσε την ζωή του για να το προστατέψει και κατά άλλους, από τον Υποστράτηγο Δαμιανό Κων/νο, της ΙΙΙ Μεραρχίας του Ελληνικού Στρατού, έναν από τους επικεφαλείς των μαχών που έγιναν στην περιοχή των Γιαννιτσών (19-20 Οκτωβρίου 1912). Οι κάτοικοί του στην πλειοψηφία τους είναι απόγονοι προσφύγων από την περιοχή της Καππαδοκίας. Ακόμη υπάρχουν κάποιες οικογένειες Πόντιων, Σαρακατσάνων και Βλάχων. Κάτοικος του Δαμιανού ήταν η ασημένια ολυμπιονίκης του τάε κβον ντο, Έλλη Μυστακίδου, η οποία ξεκίνησε την ενασχόλησή της με το άθλημα από σχολή του οικισμού.

Διοικητικά, μετά την ενσωμάτωσή του στο ελληνικό κράτος, ο οικισμός υπήχθη στην επαρχία Γιαννιτσών και τον ομώνυμο δήμο, στον οποίο παρέμεινε μέχρι το 2011 όταν και περιήλθε στον δήμο Πέλλας (δημοτική ενότητα Γιαννιτσών).

Στον οικισμό εδρεύει ο ποδοσφαιρικός σύλλογος ΠΑΟΚ Δαμιανού που συμμετέχει στα τοπικά πρωταθλήματα της ΕΠΣ Πέλλας, ενώ το 1995 ιδρύθηκε ο Πολιτιστικός Σύλλογος Δαμιανού «Διογένης». Οι κάτοικοι κρατούν ακόμη τις παραδόσεις και τα έθιμα της παλιάς πατρίδας. Ένα απ΄αυτά είναι το " Αύγουστος Πυρ" που λαμβάνει χώρα κάθε 1η Αυγούστου. Στο παρελθόν, σε κάθε γειτονιά έκαιγαν στάχια και πηδούσαν πάνω από τις φωτιές, φωνάζοντας "Αύγουστε μπενι Τσακμα", που στα ελληνικά σημαίνει "Αύγουστε Εμένα μην με καις", φέρνοντας στο νου τις μεγάλες και καταστροφικές φωτιές που έβαλαν οι Τούρκοι τον Αύγουστο του 1922 προκειμένου να διώξουν τους προγόνους τους από την περιοχή της Καππαδοκίας. Στις 26 Οκτωβρίου, ημέρα εορτής της εκκλησίας του Αγίου Δημητρίου, γίνονται διήμερες εκδηλώσεις με παραδοσιακά τοπικά εδέσματα (μαντί, κεσκέσι, καριστιρμάς, τιλίμπιλι, ερικλί κοφτέ)και παραδοσιακούς χορούς.

Στο χωριό ανεγέρθηκε ο Ναός του Αγίου Παντελεήμονος σε ανάμνηση του ομώνυμου ιστορικού ναού στην Αριανζό (Σιβριχισάρ) της Καππαδοκίας (5ος αι./Μνημείο Παγκόσμιας Πολιτιστικής Κληρονομιάς), που ονομάζεται «Κόκκινη Εκκλησία» λόγω της κατασκευής του από πέτρες με κόκκινη απόχρωση.Η "Κόκκινη Εκκλησία" στην Αριανζό της Καππαδοκίας (τουρκ. Güzelyurt ), γενέτειρα του αγίου Γρηγορίου του Θεολόγου, ήταν σύμφωνα με την παράδοση ιδιοκτησία της Οικογενείας του αγίου και εκεί πέρασε τα τελευταία χρόνια της ζωής του. Μετά το θάνατό του, χτίστηκε η Κόκκινη Εκκλησία τον 6ο αιώνα, το 560 μ.Χ. σύμφωνα με τα αποτελέσματα της μεθόδου ραδιοχρονολόγησης με άνθρακα.Το Σάββατο 16 Σεπτεμβρίου 2023 ο Σεβασμιότατος Μητροπολίτης Εδέσσης, Πέλλης και Αλμωπίας κ. Ιωήλ παρέστη στα εγκαίνια του ναού που τελέστηκαν στο Δαμιανό .

## Απογραφές πληθυσμού

## Παραπομπές


Κατηγορία:Χωριά της περιφερειακής ενότητας Πέλλας
Κατηγορία:Δήμος Πέλλας
Μογλενά (αποσαφήνιση)

Με την ονομασία **Μογλένα** μπορεί να αναφέρονται:

* Μογλενά (ιστορική περιοχή), ιστορική περιοχή της Ελλάδας.
* Μογλενά (Βουλγαρία), οικισμός της επαρχίας Πύργου της Βουλγαρίας.
* Μογλενά (πόλη), πόλη της βυζαντινής και μεσαιωνικής περιόδου στον σημερινό δήμο Αλμωπίας.
Σκύλλα (Εθνικό Αρχαιολογικό Μουσείο, αρ. 21084)

Το **Έκθεμα του Εθνικού Αρχαιολογικού Μουσείου με αριθμό 21084** είναι αρχαίο έργο τέχνης της Ελληνιστικής εποχής. Βρέθηκε στην περιοχή της Καρδίτσας. 
## Περιγραφή
Το χάλκινο ειδώλιο μικρών διαστάσεων παριστάνει γυναικεία μορφή, με γυμνό στήθος, που από τον ομφαλό και κάτω καταλήγει σε τρία κεφάλια άγριων σκύλων. Στο κάτω σώμα έχει πολλά ζευγάρια σκυλίσια πόδια και ουρά δράκου. Στο αριστερό χέρι κρατάει ένα δέρμα, ενώ το δεξιό το σφίγγει κάνοντας γροθιά.

## Ιστορική τοποθέτηση
Το ειδώλιο παριστάνει τη Σκύλλα, το μυθικό τέρας. Κατασκευάστηκε τα τέλη του 4ου αιώνα π.Χ.
## Πηγές

* Νικόλαος Καλτσάς: *Εθνικό Αρχαιολογικό Μουσείο: Τα γλυπτά.*, Αθήνα, Καπόν 2001, ISBN 960-7037-09-X

Κατηγορία:Ειδώλια
Κατηγορία:Αρχαία τέχνη
Κατηγορία:Εκθέματα αρχαίων αγαλμάτων στο Εθνικό Αρχαιολογικό Μουσείο της Αθήνας
Κατηγορία:Αρχαιολογικά ευρήματα στην Καρδίτσα
Δοϊράνη

Με το όνομα **Δοϊράνη** αναφέρονται τα παρακάτω τοπωνύμια:
*Λίμνη Δοϊράνη, στη Μακεδονία στα σύνορα Ελλάδας - Βόρειας Μακεδονίας
*Παλαιά Δοϊράνη, η κωμόπολη της Βόρειας Μακεδονίας στη δυτική όχθη της ομώνυμης λίμνης, η βυζαντινή Πολυανή
*Νέα Δοϊράνη, οικισμός της Βόρειας Μακεδονίας νότια της Παλαιάς Δοϊράνης, στη δυτική όχθη της ομώνυμης λίμνης
*Δοϊράνη Κιλκίς, οικισμός της Περιφερειακής Ενότητας Κιλκίς, του δήμου Κιλκίς, στη νότια όχθη της ομώνυμης λίμνης, όπου και συνοριακός σταθμός με την Βόρεια Μακεδονία
*Δήμος Δοϊράνης, παλαιός δήμος του νομού Κιλκίς και νυν Δημοτική Ενότητα του Δήμου Κιλκίς
*Δήμος Δοϊράνης (Βόρεια Μακεδονία), δήμος στη Βόρεια Μακεδονία
*Δοϊράνη (Βόρεια Μακεδονία), πρώην πόλη της Βόρειας Μακεδονίας.

Κατηγορία:Αποσαφηνίσεις ελληνικών τοπωνυμίων
Νηφόρος

Ο όρος **νηφόρος** από τη λέξη "νηοφόρος" (Φέρω+νηες = οδηγώ, κατευθύνω την νηομπομπήν) μπορεί να αναφέρεται:

* Νηοφόρος "ο Πλοίαρχος του "επικεφαλής" πολεμικού σκάφους που σε καιρό πολέμου προστατεύει το άθροισμα εμπορικών σκαφών συνοδεύοντας τα. Την εποχή της "Ιστιοφόρου Θαλασσοπλοϊας" όπου ανθούσε η πειρατεία, ΄΄ολα τα εμπορικά πλοία σχημάτιζαν "νηομπομπές", συνόδευε ένα (ή περισσότερα) πολεμικό πλοιο-εννοείται-εξοπλισμένο. Ο επικεφαλής λοιπόν, της νηομπομπής (κυβερνήτης πλοίου) λεγόταν "Νηοφόρος" από το νηες+φέρω = οδηγώ=προστατεύω. Ο Νηοφόρος με αποβολή του όμικρον , έγινε Νηφόρος.

* Το *'επώνυμο* Νηφόρος απαντάται στην Ελλάδα κυρίως με την ορθογραφία Νιφόρος.

Μία ομάδα βρίσκεται στο νησί Κάλαμος Λευκάδας, όπου κατέφυγε τον 18ο αιώνα κυνηγημένη από τους Τούρκους και προερχόμενη μάλλον από το Μελιγαλά της Πελοπονήσου.

Ο Κάλαμος τότε ανήκε στην Αγγλία και έτσι πολλοί κατέφευγαν εκεί, μια και βρισκόταν πολύ κοντά στην Αιτωλοακαρνανία. Γνωστότερο παράδειγμα είναι η οικογένεια του Θεόδωρου Κολοκοτρώνη (το περιστατικό αναφέρεται σε ένα αναγνωστικό του δημοτικού της δεκαετίας του 50).

Άλλες οικογένειες βρίσκονται στο Μελιγαλά και άλλες στο Βόλο.

Με  "η" καθιερώθηκε μάλλον από τον γιατρό ακτινολόγο Δημήτριο Νηφόρο (1906-1982) από τον Κάλαμο, σύμφωνα με την άποψη του καθηγητή του γνωστού φιλόλογου Θρασύβουλου Σταύρου όταν ήταν στο γυμνάσιο Λευκάδας γύρω στο 1920, και πολλοί από τους υπόλοιπους του Καλάμου ακολούθησαν.
Γυναικείο ειδώλιο (Εθνικό Αρχαιολογικό Μουσείο αρ. 5635)

Το **Έκθεμα του Εθνικού Αρχαιολογικού Μουσείου με αριθμό 5635**   είναι πήλινο ειδώλιο γυναικείας μορφής. Βρέθηκε στην Θήβα και προέρχεται από αρχαίο βιωτικό εργαστήριο. Εκτίθεται στην αίθουσα 50, προθήκη 20.
## Περιγραφή
Το πήλινο χειροποίητο μικροπλαστικό (όχι γλυπτό) έργο έχει σχήμα κώδωνος και κινούμενα πόδια. Η ανθρώπινη μορφή παρουσιάζεται με ψηλόλιγνο λαιμό. Το μικρό κεφάλι θυμίζει γλαύκα, με μεγάλα στρογγυλά μάτια και δυνατή κυρτή μύτη. Τα διάτρητα αυτιά είναι στολισμένα με σκουλαρίκια. Δυο μικρά στήθη συμβολίζουν το θηλυκό γένος. Τα άνω άκρα έχουν μήκος μικρότερο του φυσικού, ενώ είναι στραμμένα προς τον ουρανό και καταλήγουν σε παλάμες με επτά δάκτυλα. Η μέση είναι ζωσμένη, ενώ η ενδυμασία καταλήγει μέχρι τα γόνατα. Τα πόδια καταλήγουν σε χοντρές πατούσες με πέντε ή έξι δάκτυλα. Το ειδώλιο είναι ζωγραφισμένο με ερυθρό γάνωμα, το οποίο καλύπτει όλη την επιφάνεια, υποδηλώνοντας τον ρουχισμό και τα υποδήματα.
## Ερμηνεία και ιστορική τοποθέτηση
Είναι έργο της γεωμετρικής εποχής, αρχές του 7ου αι. π.Χ.. Τα χέρια που βρίσκονται σε έκταση αποδίδουν χειρονομία επιφανείας ή δέησης. Χρησίμευε ως ανάθημα σε ιερά ή αποτελούσε εξάρτημα κάποιου σκεύους. 
## Ολυμπιακοί Αγώνες 2004

Από το ειδώλιο αυτό εμπνεύσθηκε η εξαμελής ομάδα με επικεφαλής τον Σπύρο Γκόγκο τον ''Φοίβο'' και την ''Αθηνά'' οι οποίες ήταν οι μασκότ των θερινών ολυμπιακών αγώνων στην Αθήνα το 2004. 

## Παραπομπές

## Πηγές

* Νικόλαος Καλτσάς: *Εθνικό Αρχαιολογικό Μουσείο: Τα γλυπτά.*, Αθήνα, Καπόν 2001, ISBN 960-7037-09-X
*  Παρουσίαση του εκθέματος από το Εθνικό Αρχαιολογικό Μουσείο, 10 Οκτωβρίου 2010
* ΕΛΕΥΘΕΡΟΤΥΠΙΑ - 05/04/2002 (ανάκτηση 02/05/2011)

Κατηγορία:Ειδώλια
Κατηγορία:Αρχαία τέχνη
Κατηγορία:Εθνικό Αρχαιολογικό Μουσείο Αθηνών
Κατηγορία:Αρχαιολογικά ευρήματα στη Βοιωτία
Ιωάννης Μάρτζιος

Ο **Ιωάννης Μάρτζιος** ήταν Μακεδονομάχος οπλαρχηγός από την Γκόρνιτσα (Καλή Βρύση) Δράμας.

## Βιογραφικά στοιχεία
Ο Ιωάννης Μάρτζιος γεννήθηκε στα τέλη του 19ου αιώνα στην Γκόρνιτσα (Καλή Βρύση) Δράμας. Σε ηλικία 14 ετών, Βούλγαροι δολοφόνησαν τον πατέρα του. Μαθήτευσε στην Αλιστράτη, στο *Εθνικό Οικοτροφείο* και συνέχισε τις σπουδές του στη στρατιωτική σχολή του Ναυστάθμου Πόρου. 
## Ένοπλη δράση
[250px|left|thumb|Οι πλαρχηγοί [Δούκας Γαϊτατζής (καθιστός στο κέντρο) Θεόδωρος Μπουλασίκης (από αριστερά προς τα δεξιά), Βασίλειος Τσουβαλτζής και Ιωάννης Μάρτζιος, σε φωτογραφία μεταξύ του 1908-1909.]]
Επέστρεψε στη Μακεδονία και συγκεκριμένα στις Σέρρες, όπου κατατάχθηκε στο σώμα του Δούκα Γαϊτατζή. Σύντομα διακρίθηκε για τις ικανότητές του και έγινε υπαρχηγός του σώματος το οποίο δρούσε στην περιοχή της Ζίχνης. 

Πήρε μέρος με το Δούκα Γαϊτατζή σε διάφορες εμπιστευτικές αποστολές, όπως κατά του Βούλγαρου κομιτατζή Τοντόρ Πανίτσα, στην Γράτσιανη (Αγιοχώρι).

Στη συνέχεια σχημάτισε δικό του ένοπλο σώμα και έδρασε σε όλη την περιοχή των Σερρών και της Φυλλίδας. Συνεργάστηκε με τα ντόπια σώματα των οπλαρχηγών Βασίλειου Τσουβαλτζή και Θεόδωρου Μπουλασίκη. Με το σώμα του έλαβε μέρος στις σημαντικές μάχες κατά Βουλγάρων κομιτατζήδων στην Πούρσοβα (Ανθοχώρι) Δράμας και στην Καρλικόβα (Μικρόπολη). 

Στις 24 Ιουλίου του 1908, μετά την επανάσταση των Νεοτούρκων και τη χορήγηση γενικής αμνηστίας, εισήλθε στην πόλη των Σερρών, όπου ο κόσμος τον υποδέχθηκε ως ήρωα, προκειμένου να παραδώσει τα όπλα.
## Τιμητική αναφορά
Στην πόλη των Σερρών υπάρχει δρόμος που φέρει το όνομά του.

## Παραπομπές


Κατηγορία:Μακεδονομάχοι
Κατηγορία:Μακεδόνες
Γελάσιος Καισαρείας

Ο **Γελάσιος Καισαρείας** (θάν. 395) ήταν χριστιανός επίσκοπος Καισαρείας από το 367 έως το 373 και από το 379 έως το θάνατό του. Ήταν επίσης συγγραφέας, αν και κανένα από τα έργα του δεν σώζεται. 

Ο Γελάσιος συμμετείχε στην Πρώτη Σύνοδο της Κωνσταντινούπολης το 381. Υποχρεώθηκε να αφήσει τον τίτλο του επισκόπου σε κάποιο ημι-Αρειανιστή ονόματι Ευζώιου μεταξύ των ετών 373 και 379 διότι σε ζητήματα Χριστολογίας ήταν φανατικός υπέρμαχος των αποφάσεων της Συνόδου της Νίκαιας . 

Κατά τον Ιερώνυμο, το γράψιμό του ήταν προσεχτικό και στιλπνό, αλλά ποτέ δεν δημοσίευσε όσα έγραψε.

Παρ’όλα αυτά, τον 5ο αιώνα, ο Σωκράτης Σχολαστικός μνημόνευσε κάποια από τα έργα του και φαίνεται πως ο Γελάσιος είχε συνθέσει μια ακολουθία της «Εκκλησιαστικής Ιστορίας» του Ευσέβιου Καισαρείας. Το κείμενο περιελήφθη στα πρώτα 15 κεφάλαια του δέκατου βιβλίου του Ρουφίνου που προσέθεσε στην ιστορία του Ευσέβιου και που περιλαμβάνει το θρύλο της ανακάλυψης του Τίμιου Σταυρού από την Αγία Ελένη.

Ο Γελάσιος ήταν ανιψιός του Κύριλλου Α΄ Ιεροσολύμων  και έγραψε το έργο του μετά από παράκληση του τελευταίου λίγο πριν από το θάνατό του. 

## Παραπομπές


Γελασιος
Γελασιος Καισαρειας
Κατηγορία:Επίσκοποι του 4ου αιώνα
Ιωάννης Αντιοχεύς (χρονογράφος)

Ο **Ιωάννης Αντιοχεύς** ήταν χρονογράφος του 7ου αιώνα. Υπήρξε μοναχός και προφανώς σύγχρονος του αυτοκράτορα Ηράκλειου.
Έγραψε την «Ιστορία Χρονική» από το Αδάμ ως τον θάνατο του Φωκά (610) δανειζόμενος από καθιερωμένους ιστορικούς όπως ο Σέξτος Ιούλιος Αφρικανός, ο Ευσέβιος ο Καισαρείας και ο Αμμιανός Μαρκελλίνος. Το έργο του είναι ουσιαστικά μια παραλλαγή αυτού του Ιωάννη Μαλάλα και διασώζονται μόνο μερικά κομμάτια του. 
Ο ιστορικός Gelzer ταυτίζει τον συγγραφέα της «Ιστορίας Χρονικής» με τον Μονοφυσίτη Πατριάρχη Αντιοχείας Ιωάννη που παρέμεινε στην έδρα του μεταξύ 630-648. Τα τμήματα που διαθέτουμε είναι ενσωματωμένα, το πρώτο, στον Παρισινό Κώδικα (1763) γραμμένο από τον Κλαύδιο Σαλμάσιο και, το δεύτερο, στην εγκυκλοπαίδεια της ιστορίας που γράφτηκε κατ’εντολήν του Κωνσταντίνου Ζ΄ Πορφυρογέννητου. 
Τα δύο κείμενα διαφέρουν αρκετά με το πρώτο να χρησιμοποιεί αρχαία ελληνική και το δεύτερο Βυζαντινή και χριστιανική γλώσσα. Το κείμενο του Σαλμάσιου είναι παλαιότερο και άρα μάλλον το αυθεντικό.

## Παραπομπές


## Πηγές
* Cramer, "Anecdota Graeca e cod. mss. regiae Parisiensis", II, Oxford 1839, 383&ndash;401, in C. Muller, "Fragmenta Historicorum Graecorum", vol. IV, Paris, 1883, 535&ndash;622; V, 27&ndash;8. (λατινικά)
* Fortescue, A. (1910). "John of Antioch". In *The Catholic Encyclopedia*. New York: Robert Appleton Company. Retrieved May 23, 2009 from New Advent. (αγγλικά)
* Herbermann, Charles, ed (1913). Catholic Encyclopedia. Robert Appleton Company (αγγλικά)

Κατηγορία:Βυζαντινοί χρονογράφοι
Κατηγορία:Βυζαντινοί του 7ου αιώνα
Θεοχάρης Παπαδόπουλος

Ο **Θεοχάρης Παπαδόπουλο**ς γεννήθηκε το 1978 στον Πειραιά. Ασχολείται με την ποίηση από τα παιδικά του χρόνια κι έχει εκδώσει μέχρι σήμερα 9 ποιητικές συλλογές και μια συλλογή διηγημάτων. Ποιήματά του έχουν μεταφραστεί στα βουλγάρικα, στα αγγλικά, στα ισπανικά, στα γερμανικά, στα ισλανδικά, στα αλβανικά, στα σουαχίλι και στα πακιστανικά (ουρντού). Είναι ιδρυτικό μέλος της ομάδας «Απόδραση στον λόγο και την τέχνη». Διατηρεί μόνιμη στήλη κριτικής στο ηλεκτρονικό περιοδικό Fractal Art. Από το 2013 ως το 2020 είχε μόνιμη στήλη κριτικής στο ηλεκτρονικό περιοδικό Βακχικόν. Από το 2012 ως το 2013 διατηρούσε μόνιμη στήλη κριτικής και καλλιτεχνικού ρεπορτάζ στο portal: Dimoi news. Σκόρπιες κριτικές και άρθρα του έχουν δημοσιευτεί στα ηλεκτρονικά περιοδικά Στίγμα Λόγου, Μονόκλ, Κόσκινο κ.α., στο έντυπο περιοδικό «Μανδραγόρας» και στην εφημερίδα «Έρευνα Καλλιθέας».  Διαχειρίζεται τα blogs: «Ποιητικό σταυροδρόμι» και «Πόρτες Κλειστές». 
Ασχολείται με την ποίηση από τα παιδικά του χρόνια. Έχει πληθώρα δημοσιευμάτων σε λογοτεχνικά περιοδικά. Έκανε την πρώτη του δημοσίευση το 1993, ενώ κυκλοφόρησε την πρώτη του ποιητική συλλογή με τίτλο "Τα Παράταιρα" το 1997. Είναι μέλος της Εταιρείας Ελλήνων Λογοτεχνών και της Πανελλήνιας Ένωσης Λογοτεχνών. Είναι μέλος του Ομίλου για την Unesco Τεχνών Λόγου και Επιστημών Ελλάδας. Είναι μέλος της Φιλολογικής Στέγης Πειραιώς. Είναι ιδρυτικό μέλος του Νέου Πνευματικού Κύκλου Καλλιθέας. Ποιήματά του έχουν μεταφραστεί στη βουλγαρική γλώσσα. Έχει λάβει μέρος σε διεθνή λογοτεχνικά συνέδρια.

## Εργογραφία

Τα παράταιρα, ποιήματα, 1997. 

Κραυγές, ποιήματα, εκδ. Ιωλκός, 2009. 

Ερείπια, ποιήματα, εκδ. ΡΕΩ, 2010. 

Πρόσωπα Γνωστά, ποιήματα, εκδ. ΡΕΩ, 2011. 

Ξερόκλαδα, ποιήματα, εκδ. ΡΕΩ, 2012. 

Πόρτες Κλειστές, (μετάφραση επιλογής ποιημάτων στη βουλγαρική γλώσσα), Πλέβεν, 2012. 

Πρόγνωση καιρού, ποιήματα, εκδ. Vakxikon.gr, 2014. 

Locked doors, (μετάφραση επιλογής ποιημάτων στην αγγλική γλώσσα), εκδ. Kentavar, Πλέβεν, 2014. 

Έξυπνες βόμβες, χαϊκού, εκδ. Μανδραγόρας, 2016. 

Ζηλεύω τα βράχια, ποιήματα, εκδ. Μανδραγόρας, 2018. 

Είπαμε ψέματα πολλά, διηγήματα, εκδ. Κέδρος, 2019.  

Μεταμοντέρνες αυταπάτες, ποιήματα, εκδ. Μανδραγόρας, 2021. 

## Παραπομπές


https://www.vakxikon.gr/%CF%84%CF%81%CE%AF%CE%B1-%CF%80%CE%BF%CE%B9%CE%AE%CE%BC%CE%B1%CF%84%CE%B1-%CE%B8%CE%B5%CE%BF%CF%87%CE%AC%CF%81%CE%B7%CF%82-%CF%80%CE%B1%CF%80%CE%B1%CE%B4%CF%8C%CF%80%CE%BF%CF%85%CE%BB%CE%BF%CF%82-2/

Κατηγορία:Έλληνες ποιητές
Κατηγορία:Νεοέλληνες ποιητές
Κατηγορία:Βιογραφία-επέκταση
Αντώνης Θ. Παπαδόπουλος

Ο **Αντώνης Θ. Παπαδόπουλος** γεννήθηκε το 1945 στη Νίκαια Αττικής και κατάγεται από τον Πλάτανο του Αιγίου.

Σπούδασε νομική στο Πανεπιστήμιο Αθηνών και άσκησε το δικηγορικό επάγγελμα στην Αθήνα. Ασχολείται με την ποίηση από πολύ μικρή ηλικία. Δημοσίευσε στίχους του για πρώτη φορά στη φιλολογική σελίδα της εφημερίδας *«[[Η Βραδυνή]]»*, που την επιμέλειά της είχε ο Μπάμπης Κλάρας. Η πρώτη ποιητική συλλογή του εκδόθηκε όταν ήταν 21 χρονών και είχε τίτλο «Προβολή στον Ήλιο».

Από τα φοιτητικά του χρόνια πήρε μέρος στην έκδοση περιοδικών κοινωνικού προβληματισμού και έχει δημοσιεύσει πάνω από επτακόσια κείμενα σε διάφορα έντυπα. Έχει λάβει μέρος με εισηγήσεις και ομιλίες του σε πολλά συνέδρια, συμπόσια και ημερίδες λογοτεχνικού και ευρύτερα κοινωνικού χαρακτήρα και έχει παρουσιάσει το έργο πολλών ομοτέχνων του.

Είναι μέλος της Πανελλήνιας Ένωσης Λογοτεχνών και για πολλά χρόνια μέλος του ΔΣ της, ιδρυτικό μέλος του Νέου Πνευματικού Κύκλου Καλλιθέας και αντιπρόεδρος στο πρώτο ΔΣ του, καθώς και συντάκτης των καταστατικών και νομικός παραστάτης γνωστών λογοτεχνικών σωματείων.

Για την παρουσίαση του ποιητικού του έργου έχουν οργανωθεί εκδηλώσεις από τον Επιμορφωτικό Σύλλογο Παιανίας (19-05-1990), από την εφημερίδα *«[[Φρυκτωρία (εφημερίδα)|Φρυκτωρία]]»* (23-11-1990), από τη «Στέγη Γραμμάτων και Τεχνών Ηλιούπολης» (20-11-1994), από τη Διεθνή Εταιρεία Ελλήνων Λογοτεχνών (25-04-1996), από το περιοδικό *«[[Νέα Σκέψη]]»* (13-12-2000), από το περιοδικό *«[[Αλεξίσφαιρο (περιοδικό)|Αλεξίσφαιρο]]»* (10-06-2010), από τη λογοτεχνική συντροφιά του βιβλιοπωλείου «Ρήγας» (06-11-2010) και πολλές άλλες από σημαντικούς πολιτιστικούς φορείς, ενώ ποιήματά του έχουν περιληφθεί στις Ανθολογίες: «Νέα Γενιά» των εκδόσεων «Κέδρος» (1971), Δικηγόρων Ποιητών του Παν. Παναγιωτούνη (εκδ. «Πιτσιλός»), κ.ά. Επίσης έχουν γίνει αρκετές ραδιοφωνικές και τηλεοπτικές εκπομπές. Από το 1997 - με μικρές διακοπές - γράφει κριτικά σημειώματα στο περιοδικό *«[[Αιολικά Γράμματα]]»*.

Άλλα βιβλία που έχει εκδόσει είναι: 
**Εισαγωγή στην ποίηση του Μ. Αναγνωστάκη* (μελέτη 1979). 
**Υπόγεια Διαδρομή* (ποιήματα, 1986). 
**Αντιδογματισμός και ιδεολογική καθαρότητα* (δοκίμια, 1987). 
**Καθημερινή Λεηλασία* (ποιήματα, «Διογένης», Αθήνα, 1989). 
**Εκτός Προγράμματος* (ποιήματα, «Διογένης», Αθήνα, 1991). 
**Πληγές Χωρίς Αίμα* (ποιήματα, «Διογένης», Αθήνα, 1992). 
**Ο Τυφλός με το Μπαστούνι* (ποιήματα, 1994). 
**Τα Άλλα Εμπόδια* (ποιήματα, 1997). 
**Καλή Κρυψώνα* (ποιήματα, 2007). 
**Δοκίμια* (Αθήνα, 2010).

, καθώς και αρκετές μπροσούρες πολιτικοκοινωνικού περιεχομένου, ενώ έχει συμμετάσχει σε κριτικές επιτροπές λογοτεχνικών διαγωνισμών.

## Πηγές
* 

Κατηγορία:Έλληνες ποιητές
Κατηγορία:Νεοέλληνες ποιητές
Κατηγορία:Έλληνες δικηγόροι του 20ού αιώνα
Κατηγορία:Απόφοιτοι της Νομικής Σχολής του Εθνικού και Καποδιστριακού Πανεπιστημίου Αθηνών
Άτομα που εκφώνησαν λόγο και προς τα δύο σώματα του Κοινοβουλίου του Ηνωμένου Βασιλείου

Αυτός είναι ένας **κατάλογος των ατόμων που απηύθυναν λόγο και στα δύο σώματα του Κοινοβουλίου του Ηνωμένου Βασιλείου ταυτόχρονα**. Όλοι οι λόγοι εκφωνήθηκαν σε κάποια αίθουσα των Ανακτόρων του Ουεστμινστερ, που είναι η έδρα του Βρετανικού Κοινοβουλίου στο κέντρο του Λονδίνου. Ο Πρόεδρος της Γαλλίας Αλμπέγ Λεμπγού ήταν το πρώτο άτομο που έβγαλε λόγο απευθυνόμενος τόσο στη Βουλή των Κοινοτήτων όσο και στη Βουλή των Λόρδων το Μάρτιο του 1939. Ο κατάλογος αποκλείει τους εκάστοτε μονάρχες του Ηνωμένου Βασιλείου που εκφωνούν λόγο στην Τελετή Έναρξης των Εργασιών του Κοινοβουλίου.

Μόλις τρία άτομα, εξαιρουμένου του εκάστοτε μονάρχη, απηύθυναν λόγο και στα δύο σώματα μαζί πάνω από μία φορά. Ο Νέλσον Μαντέλα μίλησε στους Λόρδους βουλευτές και του βουλευτές των Κοινοτήτων το 1993, αλλά και το 1996 ως Πρόεδρος της Νότιας Αφρικής. Ο Μιχαήλ Γκορμπατσώφ απευθύνθηκε στα δύο κοινοβουλευτικά σώματα ως ξένος απεσταλμένος της Σοβιετικής Ένωσης το 1984 και ξανά, το 1993, εκ μέρους της Διακοινοβουλευτικής Ένωσης. Ο Σιμόν Πέρες έβγαλε λόγο ως Πρωθυπουργός του Ισραήλ το 1986 κι ως Πρόεδρος του Ισραήλ το 2008.    

Σύμφωνα με στοιχεία του Μαΐου του 2011, ο Πρόεδρος των ΗΠΑ Μπαράκ Ομπάμα είναι το άτομο που πιο πρόσφατα απεύθυνε λόγο στα δύο κοινοβουλετικά σώματα. 

## Ομιλητές

## Δείτε επίσης

* Κοινοβούλιο του Ηνωμένου Βασιλείου
* Ανάκτορα του Ουεστμίνστερ

## Σημειώσεις και παραπομπές



## Εξωτερικοί σύνδεσμοι
* United Kingdom Parliament

Κατηγορία:Πολιτική του Ηνωμένου Βασιλείου
Ατομα που εκφωνησαν
Φίλιπσμπουργκ (Άγιος Μαρτίνος)

thumb|right|Αποψη του δικαστήριου του Φίλιπσμπουργκ
Το **Φίλιπσμπουργκ** () είναι πρωτεύουσα του συστατικού κράτους του Βασιλείου των Κάτω Χωρών, Άγιου Μαρτίνου. Η πόλη λειτουργεί ως εμπορικό κέντρο του νησιού και έχει 1.338 κατοίκους (2006). Η πόλη είναι χτισμένη στο νότιο μέρος του νησιού, σε μια λωρίδα γης που χωρίζει τη θάλασσα από μια μεγάλη αλμυρή λίμνη, όπου υπάρχει και αλυκή.

## Ιστορία

Το νησί του Αγίου Μαρτίνου ανακαλύφθηκε στις 11 Νοεμβρίου 1493, από τον Χριστόφορο Κολόμβο. Το Φίλιπσμπουργκ ιδρύθηκε το 1763 από τον Τζον Φίλιπς, ένα Σκωτσέζο λοχαγό του Ολλανδικού Ναυτικού και σύντομα έγινε πολυσύχναστο κέντρο του διεθνούς εμπορίου. Δύο ιστορικά φρούρια μαρτυρούν τη στρατηγική σημασία του Φίλιπσμπουργκ, το Φρούριο Άμστερνταμ και το Φρούριο Βίλεμ.

## Διεθνές αεροδρόμιο Πριγκίπισσα Ιουλιάνα

thumb|left|Προσγείωση αεροσκάφους στο διεθνές αεροδρόμιο Πριγκίπισσα Ιουλιάνα
Ίσως η πιο γνωστή φωτογραφία από ολόκληρο το νησί του Αγίου Μαρτίνου είναι αυτή του διεθνούς αεροδρομίου Πριγκίπισσα Ιουλιάνα όπου ο διάδρομος προσγείωσης των αεροσκαφών σχεδόν εφάπτεται σε μία παραλία. Και μόνο γι'αυτό το θέαμα, το αεροδρόμιο που βρίσκεται στα δυτικά του Φίλιπσμπουργκ αποτελεί πόλο έλξης τουριστών. Λόγω του μικρού μήκους του διαδρόμου, 2.180 μέτρα, τα αεροπλάνα κατά την προσέγγιση του διαδρόμου πρέπει να πετούν σε ασυνήθιστα χαμηλό υψόμετρο, μόλις 10-20 μέτρα πάνω από την κοντινή παραλία Μάχο. Η ανάφλεξη των κινητήρων από την αναχώρηση των αεροσκαφών είναι επίσης άλλος ένας «πόλο έλξης» καθώς δημιουργούν τεχνητά κύματα. Ωστόσο, τα αέρια των στροβιλοκινητήρων είναι πραγματικός κίνδυνος και οι άνθρωποι πρέπει να προσέχουν. Έτσι οι τοπικές αρχές τοποθέτησαν μια προειδοποίηση στον φράχτη του αεροδρομίου για να προειδοποιήσουν τους ανθρώπους για τους κινδύνους από τα αέρια των στροβιλοκινητήρων.

## Εξωτερικοί σύνδεσμοι

*Πληροφορίες για το Φίλιπσμπουργκ

Φιλιπσμπουργκ
Κατηγορία:Υπερπόντια εδάφη της Ολλανδίας
Πρωτάθλημα καλαθοσφαίρισης Α΄ εθνικής κατηγορίας ανδρών 1968-1969

Το πρωτάθλημα μπάσκετ της περιόδου 1968–69, ήταν η έκτη διοργάνωση από την καθιέρωση της Εθνικής κατηγορίας. 

Παναθηναϊκός και ΑΕΚ ήταν οι διεκδικητές του τίτλου του πρωταθλητή, και μάλιστα ολοκλήρωσαν το πρωτάθλημα ισόβαθμοι στην πρώτη θέση. Ο Παναθηναϊκός είχε επικρατήσει της ΑΕΚ και στους δύο αγώνες του κανονικού προγράμματος του πρωταθλήματος με 76–70 και 78–68, όμως αυτό δεν έπαιζε ρόλο στην ισοβαθμία με βάση τους κανονισμούς, και οι δύο ομάδες κλήθηκαν να αγωνιστούν σε έναν επιπλέον αγώνα μπαράζ για την ανάδειξη του πρωταθλητή. Ο Παναθηναϊκός επικράτησε σε έναν επεισοδιακό αγώνα που κρίθηκε στη δεύτερη παράταση κι αναδείχθηκε για ένατη φορά πρωταθλητής Ελλάδος, με την ΑΕΚ να έχει πολλά παράπονα για διαιτητικές αποφάσεις. 

Υποβιβάστηκαν στις τοπικές κατηγορίες ο Αμύντας και η Νήαρ Ηστ.

## Τελική βαθμολογία

*Ο Ολυμπιακός και ο Πανελλήνιος είχαν από μία ήττα με μηδενισμό.

## Ο αγώνας μπαράζ για τον τίτλο
Ο Παναθηναϊκός και η ΑΕΚ αναμετρήθηκαν στις 20 Μαρτίου, στον τελευταίο αγώνα των δύο ομάδων για το πρωτάθλημα. Και οι δύο ήθελαν τη νίκη, η ΑΕΚ για να κατακτήσει το πρωτάθλημα, και ο Παναθηναϊκός για να ισοβαθμήσει με την αντίπαλο του στην κορυφή της βαθμολογίας και να οδηγηθούν σε αγώνα μπαράζ. Ο Παναθηναϊκός επικράτησε με 78−68, έτσι ορίστηκε αγώνας μπαράζ στις 30 Μαρτίου στο Παναθηναϊκό στάδιο. Ο Παναθηναϊκός επικράτησε σε έναν συναρπαστικό αγώνα της ΑΕΚ με 85–80 στη β' παράταση (68−68 κ.α., 74−74 α' παρ.) και κατέκτησε το πρωτάθλημα. 

Ο αγώνας διεξήχθη υπό συνεχή βροχή, ενώ η ΑΕΚ είχε έντονα παράπονα για την τελευταία φάση του αγώνα, καθώς έχασε τη σχεδόν σίγουρη νίκη της με απρόσμενο τρόπο. Συγκεκριμένα προηγείτο με 68–66 και είχε την μπάλα στην κατοχή της με 5 δευτερόλεπτα να απομένουν για τη λήξη. Σε αυτό το σημείο ο Γάλαρης της ΑΕΚ δέχθηκε σκληρό φάουλ από τον Χαϊκάλη, και στη συνεχεία συνεπλάκησαν. Οι παίκτες δέχθηκαν από μία τεχνική ποινή, και με βάση τους κανονισμούς, ο αγώνας έπρεπε στη συνέχεια να ξαναρχίσει με τζάμπολ. Η μπάλα κατέληξε στον Παναγιωταράκο του Παναθηναϊκού, ο οποίος ευστόχησε σε δύο βολές στην εκπνοή του αγώνα κι έστειλε το ματς στην παράταση.

## Κορυφαίοι σκόρερ

## Παραπομπές


## Πηγές
*Συλλογικό, 100 χρόνια μπάσκετ 1891–1991, έκδοση «Τρίποντο», Αθήνα 1991, σελίδα 207
*Ψηφιακό αρχείο της ΕΟΚ
*εφημερίδα "Έθνος", 2/4/1969 σελίδα 7 (τελική βαθμολογία)
*εφημερίδα Αθλητική Ηχώ
*εφημερίδα "Μακεδονία"



Κατηγορία:Α εθνική κατηγορία καλαθοσφαίρισης ανδρών
Πρωταθλημα Ελλαδος Α Ανδρων 1968 1969
Πρωταθλημα Ελλαδος Α Ανδρων 1968 1969
Βισέντε Μόνχε

Ο **Βισέντε Αλφρέδο Μόνχε** (γεν. 22 Ιουνίου 1981) είναι Αργεντινός παλαίμαχος ποδοσφαιριστής, ο οποίος αγωνιζόταν ως μέσος. 

## Καριέρα
Ο Μόνχε ξεκίνησε το ποδόσφαιρο στην πατρίδα του, στην Γυμνάσια Τίρο ντε Σάλτα το 2002 και εκτός αυτής έχει αγωνιστεί στη βελγική Γκέρμιναλ Μπέρσχοτ ΑΚ. Ήρθε στην Ελλάδα το 2009 για λογαριασμό του Ολυμπιακού Βόλου. Με το νούμερο 26 στη φανέλα, τη σεζόν 2010/11, την οποία ο Βόλος ήταν Α' Εθνική, είχε 21 συμμετοχές (1895 λεπτά). Πέτυχε 3 γκολ και 2 ασίστ στο πρωτάθλημα. Στο κύπελλο συμμετείχε 3 φορές (270 λεπτά) και σκόραρε μόλις μία φορά στον αγώνα εναντίον της Κέρκυρας με πέναλτι. Την σεζόν 2011-12, αγωνίστηκε για τον Ολυμπιακό. Μετά το τέλος της, αφού δεν κατάφερε να καθιερωθεί, αποχώρησε και συμφώνησε με την τούρκικη, Ορντουσπόρ. Στη συνέχεια, το 2013, ταξίδεψε στην Κύπρο για την ομάδα της ΑΕΚ Λάρνακας.

## Τίτλοι
* **1 [[Ελληνικό πρωτάθλημα ποδοσφαίρου ανδρών|Πρωτάθλημα Ελλάδας]]** (2012)
* **1 [[Κύπελλο Ελλάδας ποδοσφαίρου ανδρών|Κύπελλο Ελλάδας]]** (2012)

## Εξωτερικοί σύνδεσμοι
* Ο Βισέντε Μόνχε στην επίσημη ιστοσελίδα του Ολυμπιακού
* Στατιστικά σεζόν 2011-12

## Παραπομπές


Κατηγορία:Αργεντινοί ποδοσφαιριστές
Κατηγορία:Ποδοσφαιριστές Ολυμπιακού Πειραιώς
Κατηγορία:Ποδοσφαιριστές Ολυμπιακού Βόλου
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Ορντουσπόρ
Κατηγορία:Ποδοσφαιριστές Μπέρσχοτ ΑΚ
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Κλουμπ Ατλέτικο Ατλάντα
Κατηγορία:Ποδοσφαιριστές Φέρρο Καρρίλ Οέστε
Κατηγορία:Ποδοσφαιριστές Κλουμπ ντε Χιμνάσια ι Τίρο
Κατηγορία:Ποδοσφαιριστές Σούπερ Λιγκ Τουρκίας
Κατηγορία:Ποδοσφαιριστές Α΄ κατηγορίας Κύπρου
Κατηγορία:Ποδοσφαιριστές ΑΕΚ Λάρνακας
Κατηγορία:Ξένοι ποδοσφαιριστές στην Κύπρο
Κατηγορία:Ξένοι ποδοσφαιριστές στην Ελλάδα
Κατηγορία:Ξένοι ποδοσφαιριστές στην Τουρκία
Β΄ Εθνική ποδοσφαίρου ανδρών 1975-76

Το **πρωτάθλημα [[Β΄ Εθνική ποδοσφαίρου ανδρών|Β΄ Εθνικής]] 1975-76** διεξήχθη σε δύο ομίλους των 20 ομάδων, οι νικητές των οποίων ανέβηκαν απευθείας στην Α΄ εθνική κατηγορία.

## Διοργάνωση
[thumb|right|230px|Ο πρωταθλητής του Νοτίου ομίλου Β' Εθνικής του 1976, [Ο.Φ.Η. (ποδόσφαιρο)|Ο.Φ.Η.]]

Το νέο στοιχείο στο πρωτάθλημα Β΄ Εθνικής του 1975-76 ήταν η επαναφορά του συστήματος των δύο ομίλων (Βόρειου και Νότιου) έπειτα από έξι σεζόν, αφού η προηγούμενη χρονιά με δυο ομίλους ήταν το 1968-69. Το καθεστώς αυτό ίσχυσε ως το 1982-83. Κατά τα άλλα στην Α΄ Εθνική ανέβηκαν οι δυο πρωταθλητές, χωρίς να υποβιβαστεί καμιά ομάδα, αφού οι ομάδες της Α΄ αυξήθηκαν ξανά σε 18. Από τη Β΄ υποβιβάστηκαν έξι ομάδες (τρεις από κάθε όμιλο), τις οποίες αντικατέστησαν οκτώ ομάδες από το ερασιτεχνικό πρωτάθλημα, ώστε ο συνολικός αριθμός τους να παραμείνει 40, μιας και δεν έπεσαν ομάδες από την  Α΄ εθνική.

***Ομάδες**: 40
***Όμιλοι (2)**: των 20 ομάδων.
***Πρωταθλητές**: 
** **[[Ο.Φ.Η. (ποδόσφαιρο ανδρών)|ΟΦΗ]]**: άνοδος στην Α΄ Εθνική.
** **[[Α.Ο. Καβάλα (ποδόσφαιρο)|Α.Ο. Καβάλα]]**: άνοδος στην Α΄ Εθνική.
***Υποβιβασμός**: 6 ομάδες.
**Ιωνικός Νικαίας, Π.Α.Ο. Αγίου Δημητρίου, Α.Π.Σ. Αμφιάλη.
**Ακρίτες Συκεών, Α.Ο. Χαλκίδα, Ρήγας Φεραίος Βελεστίνου.
****Υποβιβασμός από Α΄ Εθνική**: καμία ομάδα, λόγω αύξησης των ομάδων από 16 σε 18. 
****Άνοδος στη Β΄ από το [[Ειδικό ερασιτεχνικό πρωτάθλημα ποδοσφαίρου 1976|ερασιτεχνικό πρωτάθλημα]] (8)**: Γ.Σ. Καλλιθέα, Ηρόδοτος Ν. Αλικαρνασσού, Πανηλειακός, Απόλλων Καλαμαριάς, Κιλκισιακός, Νίκη Βόλου, Αναγέννηση Άρτας, Εθνικός Σιδηροκάστρου.

### Πρώτοι σκόρερ
***Βόρειος όμιλος**: Θωμάς Λιόλιος (Βέροια): 27 γκολ.
***Νότιος όμιλος**: Δημήτρης Παπαδόπουλος (ΟΦΗ): 23 γκολ.

## Βαθμολογίες

 Στις ισοβαθμίες υπολογίζεται ο καλύτερος συντελεστής τερμάτων. Διαιρείται ο αριθμός των τερμάτων που δέχτηκε μία ομάδα διά τον αριθμό των τερμάτων που πέτυχε και η ομάδα με τον μικρότερο συντελεστή που προκύπτει τοποθετείται ψηλότερα.

## Πηγές
* Στατιστική ποδοσφαίρου.
* Ανδρέας Μπόμης, "ΓΚΟΛ 2000, Ένας αιώνας ποδόσφαιρο", σελ. 348.
* Νίκος Νικολαΐδης, «Εκεί, εκεί, στη Β΄ Εθνική», Αθήνα 2011, σσ. 130-135.

Κατηγορία:Β΄ Εθνική κατηγορία ποδοσφαίρου αντρών Ελλάδας
Κατηγορία:Εγχώρια ποδοσφαιρικά πρωταθλήματα 1975-1976
Γιαροσλάβ Α΄ ο Σοφός

Ο **Γιαροσλάβ Α΄ Βλαντιμιρόβιτς** ο *Σοφός* (ρωσικά: *Ярослав Владимирович Мудрый*, 978 – 20 Φεβρουαρίου 1054) ήταν πρίγκιπας του Νόβγκοροντ (1010-34) και μέγας πρίγκιπας του Κιέβου (1019-54), ενώνοντας τις δύο ηγεμονίες για ένα χρονικό διάστημα κάτω από την εξουσία του (1019-34). Κατά τη μακρά περίοδο της εξουσίας του το Κράτος των Ρως έφθασε στο απόγειο της πολιτιστικής και στρατιωτικής του ακμής.

Το 1043 επιτέθηκε εναντίον της Κωνσταντινούπολης με 400 πλοία, αλλά έπαθε μεγάλη καταστροφή από θαλασσοταραχή, την οποία ολοκλήρωσε με το Υγρό Πυρ ο Βυζαντινός στρατηγός Κατακαλών Κεκαυμένος.

## Οικογένεια
Νυμφεύτηκε την Ίνγκεγκερντ των Μούνσο, κόρη του Όλαφ της Σουηδίας και είχε τέκνα:
* Βλαντίμιρ 1020 - 1052, πρίγκιπας του Νόβγκοροντ.
* Αναστασία π. 1023-1074/96, παντρεύτηκε τον Ανδρέα Α΄ των Άρπαντ βασιλιά της Ουγαρίας.
* Ιζιασλάβ Α΄ 1024 - 1078, πρίγκιπας του Κιέβου. Βαπτίστηκε Δημήτριος.
* Ελισίβ(ετα) 1025-π. 1067, παντρεύτηκε τον Χάραλντ Γ΄ των Χάρντραντα βασιλιά της Νορβηγίας.
* Σβιατοσλάβ Β΄ 1027 - 1077, πρίγκιπας του Κιέβου.
* Βσέβολοντ Α΄ 1030 - 1093, πρίγκιπας του Κιέβου.
* Άννα π. 1030 - 1075, παντρεύτηκε πρώτα τον Ερρίκο Α΄ των Καπετιδών βασιλιά της Γαλλίας και μετά τον Ραλφ Δ΄ κόμη του Βαλουά (Κρεπύ).
* (;) Αγάθη (Αγκάφια) πριν το 1030 - μετά το 1070, παντρεύτηκε τον Εδουάρδο τον *Εξόριστο* από τον Οίκο του Ουέσσεξ.
* Ιγκόρ 1036 - 1060, πρίγκιπας του Σμολένσκ.
* Βιατσεσλάβ 1036 - 105, πρίγκιπας του Σμολένσκ.

## Παραπομπές


## Εξωτερικοί σύνδεσμοι

Κατηγορία:Ρουρικίδες
Κατηγορία:Ιστορία της Ρωσίας
Κατηγορία:Ιστορία της Ουκρανίας
Κατηγορία:Μεσαιωνική ιστορία της Ρωσίας
Κατηγορία:Άγιοι προστάτες στρατιωτικών σωμάτων
Κατηγορία:Χριστιανοί μονάρχες
Save Your Love (τραγούδι, Rene & Angela)

Το **Save Your Love (For #1)** ήταν τραγούδι του ντουέτο René & Angela. Το single έφθασε στη 1η θέση των R&B charts, όπου έμεινε για 2 εβδομάδες, και ήταν το μεγαλύτερο hit σε αυτό το τσαρτ. Το single δεν κατάφερε να κερδίσει μια θέση στο Hot 100.

## Παραπομπές



Κατηγορία:Δισκογραφία των René & Angela
Κατηγορία:Singles του 1985
Κατηγορία:Τραγούδια του 1985
Your Smile

Το **Your Smile** ήταν το τρίτο single από το άλμπουμ των René & Angela, *[[Street Called Desire]]*. Το *Your Smile* ήταν το δεύτερο number-one single του ντουέτο στο Billboard R&B.  Ήταν επίσης hit στο Hot 100, καθώς έφθασε έως τη 62η θέση. Μαζί με το *Drive My Love*, το *Your Smile* ήταν minor hit στο U.S. Dance chart, καθώς έφθασε έως τη 47η θέση.

## Παραπομπές


Κατηγορία:Δισκογραφία των René & Angela
Κατηγορία:Singles του 1986
Κατηγορία:Τραγούδια του 1985
Κατηγορία:Singles της Mercury Records
Χυμός ροδιού

Ο **χυμός ροδιού** βγαίνει από το στύψιμο φρέσκων ροδιών. Υπάρχουν πολλές ποικιλίες ροδιών που κάνουν για χυμό. Ο ιδανικός χυμός γίνεται στύβοντας το ρόδι μαζί με τα κουκούτσια και την ψίχα, διατηρώντας έτσι όλα τα θρεπτικά
συστατικά του ροδιού.

Κατηγορία:Χυμοί
Κατηγορία:Εβραϊκή κουζίνα
Κατηγορία:Αρμενική κουζίνα
Β΄ Εθνική ποδοσφαίρου ανδρών 1976-77

Το **πρωτάθλημα [[Β΄ Εθνική ποδοσφαίρου ανδρών|Β΄ Εθνικής]] 1976-77** διεξήχθη σε δύο ομίλους των 20 ομάδων, οι νικητές των οποίων ανέβηκαν απευθείας στην Α΄ εθνική κατηγορία. 

## Διοργάνωση
Το πρωτάθλημα Β΄ Εθνικής του 1976-77 δεν είχε κάποια καινοτομία σε σχέση με το προηγούμενο. Διεξήχθη σε δύο ομίλους, Βόρειο και Νότιο. Οι πρωταθλητές των δύο ομίλων ανέβηκαν στην Α΄ Εθνική, ενώ υποβιβάστηκαν στο ερασιτεχνικό πρωτάθλημα οκτώ ομάδες (τέσσερις από κάθε όμιλο).

***Ομάδες**: 40
***Όμιλοι (2)**: των 20 ομάδων.
***Πρωταθλητές**: 
** **[[Α.Ο. Αιγάλεω]]**: άνοδος στην Α΄ Εθνική.
** **[[Γ.Α.Σ. Βέροια]]**: άνοδος στην Α΄ Εθνική.
***Υποβιβασμός**: 8 ομάδες.
**Πανηλειακός, Ορφέας Αιγάλεω, Π.Σ. Καλαμάτα, ΑΟ Κορωπί.
**Καμπανιακός, Αναγέννηση Άρτας, Εθνικός Σιδηροκάστρου, Φ.Σ. Κοζάνης.
****Υποβιβασμός από Α΄ Εθνική**: Παναιτωλικός, Ατρόμητος Αθηνών. 
****Άνοδος στη Β΄ από το [[Ειδικό ερασιτεχνικό πρωτάθλημα ποδοσφαίρου 1977|ερασιτεχνικό πρωτάθλημα]] (8)**: Ιωνικός Νικαίας, Α.Ο. Χαλκίδα, Α.Ε. Μεσολογγίου, Π.Α.Ο. Αγίου Δημητρίου, Εδεσσαϊκός, Μακεδονικός Θεσ., Θύελλα Σερρών, Π.Ο. Ελασσόνας.

### Πρώτοι σκόρερ

***Βόρειος όμιλος**: Γιάννης Μουσούρης (Λάρισα): 28 γκολ.
***Νότιος όμιλος**: Μανώλης Κώττης (Ρόδος): 28 γκολ.

## Βαθμολογίες

Στις ισοβαθμίες κριτήριο κατάταξης ήταν ο μικρότερος συντελεστής τερμάτων, που προέκυπτε από το πηλίκο της άμυνας προς την επίθεση. Για να πετύχει καλύτερο συντελεστή και να σωθεί η Πάτρα κέρδισε την αδύναμη Καλαμάτα με 13-0.

## Πηγές
* Στατιστική ποδοσφαίρου.
* Ανδρέας Μπόμης, "ΓΚΟΛ 2000, Ένας αιώνας ποδόσφαιρο", σελ. 352.
* Νίκος Νικολαΐδης, «Εκεί, εκεί, στη Β΄ Εθνική», Αθήνα 2011, σσ. 135-140.

Κατηγορία:Β΄ Εθνική κατηγορία ποδοσφαίρου αντρών Ελλάδας
Κατηγορία:Εγχώρια ποδοσφαιρικά πρωταθλήματα 1976-1977
Πενινσουλάρες

**Πενινσουλάρες** (ισπανικά: *peninsulares*) ονομάζονταν, κατά τα χρόνια της Ισπανικής Αποικιακής Αυτοκρατορίας στη Λατινική Αμερική, οι Ισπανοί γεννημένοι στην Ευρώπη, οι οποίοι και ανήκαν στην ανώτερη κοινωνική θέση. Ο όρος αναφέρεται στην Ιβηρική Χερσόνησο, όπου και βρίσκεται η Ισπανία.

Το 1800, στις ισπανικές αποικίες της Νότιας Αμερικής ζούσαν περίπου 17 εκατομμύρια άτομα, εκ των οποίων μόνο 3 εκατομμύρια ήταν λευκοί. Απ' αυτούς οι πενινσουλάρες δεν ξεπερνούσαν τις 40.000, ενώ οι υπόλοιποι ήταν κρεολοί. Κι όμως, παρότι οι πενινσουλάρες αντιπροσώπευαν μόλις το 0.23% του συνολικού πληθυσμού, είχαν δοθεί από τη μητρόπολη αποκλειστικά σ' αυτούς όλες οι διοικητικές, στρατιωτικές και εκκλησιαστικές εξουσίες.

Οι πενινσουλάρες επέδειξαν πραγματική υπεροψία έναντι των πλούσιων κρεολών, κάτι που εξόργιζε αυτούς. Ο φυσιοδίφης Αλεξάντερ φον Χούμπολτ, που επισκέφτηκε τη Νότια Αμερική στις αρχές του 19ου αιώνα, γράφει σχετικά:
::"*Οι κατώτεροι, λιγότερο μορφωμένοι και ακαλλιέργητοι Ευρωπαίοι πίστευαν ότι ήταν ανώτεροι από τους λευκούς που είχαν γεννηθεί στο Νέο Κόσμο.*"

Σήμερα, οι απόγονοι των πενινσουλάρες ανέρχονται στα 115 εκατομμύρια άτομα, αντιπροσωπεύοντας το 28% των ισπανόφωνων κατοίκων της Νότιας και Κεντρικής Αμερικής.

## Παραπομπές


## Πηγές
**Time-Life Παγκόσμια Ιστορία*. Τόμος 16. Εκδόσεις Κ. Καπόπουλος

Κατηγορία:Ιστορία της Νότιας Αμερικής
Κατηγορία:Ιστορία της Αργεντινής
Κατηγορία:Ιστορία της Κολομβίας
Κατηγορία:Ιστορία του Μεξικού
Κατηγορία:Ιστορία του Περού
Κατηγορία:Ιστορία της Χιλής
Μνημείο της Ανθρωπότητας

Το **Μνημείο της Ανθρωπότητας** (τουρκ. *İnsanlık Abidesi*) ήταν καλλιτεχνικό έργο του γλύπτη Μεχμέτ Ακσόυ. Βρισκόταν στημένο στην πόλη Καρς, της ανατολικής Τουρκίας. Ήταν αφιερωμένο στην Γενοκτονία των Αρμενίων και τον θάνατο των Μωαμεθανών, ως σύμβολο ελευθερίας και φιλίας. Είχε ύψος 30 μέτρα και αποτελείτο από δύο κομμάτια που αλληλοσυμπληρώνονταν, σχηματίζοντας έναν διχασμένο άνθρωπο. 

Το μνημείο άρχισε να κατεδαφίζεται τον Απρίλιο του 2011, αφού προηγήθηκαν σχετικές δηλώσεις του Πρωθυπουργού Ρετζέπ Ταγίπ Ερντογάν, στις οποίες αποκαλούσε το μνημείο «τερατόμορφο» και «απαίσιο» κατασκεύασμα. Ο δημιουργός του μνημείου σύγκρινε την κατεδάφιση του έργου του με την ανατίναξη των αγαλμάτων του Βούδα από τους Ταλιμπάν. Η κατεδάφισή του μνημείου ολοκληρώθηκε στις 14 Ιουνίου 2011.

## Παραπομπές


## Εξωτερικοί σύνδεσμοι
* επίσημη παρουσίαση του έργου
*Mahnen? Versöhnen? Dynamit!, άρθρο  του Spiegelonline της 23ης Απριλίου 2011

Κατηγορία:Έργα γλυπτικής
Κατηγορία:Μνημεία
Γελάσιος Κυζικηνός

Ο **Γελάσιος Κυζικηνός** ήταν Βυζαντινός εκκλησιαστικός ιστορικός του 5ου αιώνα. Το «Γελάσιος» του αποδόθηκε από λάθος του Πατριάρχη Φώτιου καθώς ο πραγματικός συγγραφέας δεν ανέφερε ποτέ το όνομά του. .

## Ζωή και έργο
Ο ανώνυμος ιστορικός ήταν γιος ιερέα από την Κύζικο και έγραψε στη Βυζαντινή επαρχία της Βιθυνίας, στη Μικρά Ασία γύρω στα 475. Περιγράφει πως ο σκοπός του ήταν να αποδείξει στους Ευτυχιανιστές πως η Σύνοδος της Νίκαιας ήταν ενάντια στον Μονοφυσιτισμό. Πέρα από αυτή τη σημείωση στον πρόλογό του, δεν γνωρίζουμε τίποτα για την προσωπικότητα του Κυζικηνού . 

Έγραψε το «Σύνταγμα των κατά την εν Νικαία Σύνοδον πραχθέντων», μια συλλογή των αποφάσεων της Συνόδου της Νίκαιας που αν και αρχικά θεωρήθηκε φτωχή, οι σύγχρονοι ιστορικοί την αποτιμούν θετικά. Το έργο του διαιρείται σε τρία βιβλία : το πρώτο μιλά για τη ζωή του Μ. Κωνσταντίνου ως το 323, το δεύτερο για το ιστορικό της συνόδου (συνολικά 36 κεφάλαια), ενώ από το τρίτο μόνο ελάχιστα αποσπάσματα έχουν δημοσιευτεί. 

Ολόκληρο το τρίτο βιβλίο ανακαλύφθηκε από τον ιταλό κληρικό και φιλόσοφο Άγγελο Μάι στη Βιβλιοθήκη του Αμβρόσιου Μεδιολάνων. Η σοβαρή μελέτη των κειμένων του Γελάσιου ξεκίνησε μετά την παρατήρηση ότι αρκετά τμήματά του πήγαζαν από τα γραπτά του Ρουφίνου (δεύτερο βιβλίο). Οι σύγχρονες αναλύσεις  εξυψώνουν το Γελάσιο σε πολύ σημαντική πηγή της εκκλησιαστικής ιστορίας και ρίχνουν φως στην υπόθεση της ύπαρξης επίσημων πρακτικών της Συνόδου της Νίκαιας, κάτι που οι επιστήμονες θεωρούσαν ως τώρα απίθανο. 

Ο Γελάσιος αναφέρεται σε κάποιον «Ιωάννη», πρόδρομο του Θεοδώρητου Κύρου για τον οποίο δεν ξέρουμε τίποτα και από τον οποίο φαίνεται να προήλθαν τα κείμενα του τρίτου βιβλίου του, που έχουν δημοσιευτεί εκτενώς. Σε αυτά περιλαμβάνονται τα γράμματα του Κωνσταντίνου στον Άρειο, στην εκκλησία της Νικομήδειας και στον Θεόδωτο, που θα πρέπει να είναι όλα αυθεντικά. Ο Γελάσιος παραθέτει ακόμα τις επιστολές του αυτοκράτορα Κωνσταντίνου προς την Πρώτη Σύνοδο της Τύρου (335) που πρέπει να είναι επίσης αυθεντικές, καθώς συγκρινόμενες με όσα αναφέρει για αυτές ο Αθανάσιος Αλεξανδρείας, εμφανίζονται να είναι πληρέστερες .

## Σημειώσεις


## Πηγές
* ''Gelasius of Cyzicus'' in Catholic Encyclopedia, Robert Appleton Company (αγγλικά)

Κατηγορία:Εκκλησιαστικοί συγγραφείς
Κατηγορία:Βυζαντινοί χρονογράφοι
Κατηγορία:Βυζαντινοί ιστορικοί
Κατηγορία:Κύζικος
Κατηγορία:Βυζαντινοί του 5ου αιώνα
Μεχμέτ Ακσόυ

Ο **Μεχμέτ Ακσόυ** (τουρκ. *Mehmet Aksoy*) (1939 - ) είναι σύγχρονος καλλιτέχνης της γλυπτικής. Γεννήθηκε στην Τουρκία και σπούδασε στην πατρίδα του, μετά στην Αγγλία, Ιταλία και Γερμανία. Εγκαταστάθηκε το 1972 στο Βερολίνο της τότε Δυτικής Γερμανίας. Γλυπτά του εκτίθενται μόνιμα σε δημόσιους χώρους της Ομοσπονδιακής Γερμανίας, στην πρώην πρωτεύουσα Βόννη, στο Πότσνταμ, στο Βερολίνο και αλλού. Σήμερα ζει και εργάζεται στην Τουρκία. Έργο του είναι το «Μνημείο της Ανθρωπότητας».

## Παραπομπές


## Εξωτερικοί σύνδεσμοι
*Βιογραφικό σημείωμα

Κατηγορία:Τούρκοι γλύπτες
Βρετανική Δυτική Αφρική

thumb|250px| Βρετανική Δυτική Αφρική.

thumb|250px| Η σημαία της Βρετανικής Δυτικής Αφρικής.

Η **Βρετανική Δυτική Αφρική** ήταν η διοικητική οντότητα της Βρετανικής Αυτοκρατορίας κατά την περίοδο της αποικιοκρατίας η οποία περιελάμβανε τις Βρετανικές αποικίες στα δυτικά της ηπείρου. Οι αποικίες που υπάγονταν στην διοικητική αυτή οντότητα μεταβάλλονταν ανάλογα με τις προσαρτήσεις ή απώλειες εδαφών  της Βρετανικής Αυτοκρατορίας. Η Νιγηρία, η Χρυσή Ακτή (σήμερα Γκάνα), η Σιέρα Λεόνε η Γκάμπια το Βρετανικό Καμερούν και η Βρετανική Τογκολάνδη αποτέλεσαν τμήματα της  Βρετανικής Δυτικής Αφρικής.

## Δείτε επίσης
* Λίρα της Βρετανικής Δυτικής Αφρικής 

## Πηγές
*Εγκυκλοπαίδεια Britannica: Βρετανική Δυτική Αφρική

## Εξωτερικοί σύνδεσμοι
* 


Κατηγορία:Πρώην βρετανικές αποικίες και προτεκτοράτα στην Αφρική
Κατηγορία:Ιστορία της Δυτικής Αφρικής
Κατηγορία:Αποικία και Προτεκτοράτο της Γκάμπιας
Κατηγορία:Χρυσή Ακτή (βρετανική αποικία)
Κατηγορία:Γεωγραφική ιστορία της Νιγηρίας
Κατηγορία:Αποικία και Προτεκτοράτο της Σιέρα Λεόνε
1102 Πεπίτα

μικρογραφία|3D μοντέλο του αστεροειδούς 1102 Πεπίτα
Η **Πεπίτα (Pepita)** είναι ένας αστεροειδής της Κύριας Ζώνης Αστεροειδών, με απόλυτο μέγεθος (όπως ορίζεται για το Ηλιακό Σύστημα) 9,191. Ανακαλύφθηκε το 1928 από τον Ισπανό αστρονόμο Χοσέπ Κόμας Σολά, που παρατηρούσε από τη Βαρκελώνη, και πήρε το όνομά της από το «Πεπίτο», το προσωνύμιο (παρατσούκλι) του Σολά.

## Φυσικά χαρακτηριστικά
Η μέση διάμετρος της Πεπίτα εκτιμάται σε 39,27 χιλιόμετρα. Ο φασματικός τύπος της είναι **S** (λιθώδης), ενώ το άλβεδό της είναι 0,1991. Η Πεπίτα περιστρέφεται γύρω από τον εαυτό της μία φορά κάθε 5 ώρες και 6 λεπτά.

## Παραπομπές

## Εξωτερικοί σύνδεσμοι
* Τροχιά από το JPL (Java) / Εφημερίδα

Πεπιτα